CELEX ID: 32005D0037

--- ENGLISH ---

Document:
$en_document

Summary:
$en_summary

--- DANISH ---

Document:
21.1.2005
DA
Den Europæiske Unions Tidende
L 19/73
KOMMISSIONENS AFGØRELSE
af 29. oktober 2004
om oprettelse af Det Europæiske Tekniske og Videnskabelige Center (ETSC) og om samordning af de tekniske aktiviteter med henblik på at beskytte euromønterne mod falskmøntneri
(2005/37/EF)
KOMMISSIONEN FOR DE EUROPÆISKE FÆLLESSKABER HAR —
under henvisning til traktaten om oprettelse af Det Europæiske Fællesskab, særlig artikel 211,
under henvisning til Rådets beslutning 2003/861/EF af 8. december 2003 om analyse og samarbejde vedrørende falske euromønter 
(
1
)
 og Rådets beslutning 2003/862/EF af 8. december 2003 om udvidelse af virkningerne af beslutning 2003/861/EF om analyse og samarbejde vedrørende falske euromønter til også at omfatte de medlemsstater, der ikke har indført euroen som fælles valuta 
(
2
)
, og
ud fra følgende betragtninger:
(1)
Rådets forordning (EF) nr. 1338/2001 af 28. juni 2001 om fastlæggelse af de foranstaltninger, der er nødvendige for at beskytte euroen mod falskmøntneri 
(
3
)
, særlig artikel 5, fastsætter, at det nationale møntanalysecenter (CNAC) i hver enkelt medlemsstat og Det Europæiske Tekniske og Videnskabelige Center (ETSC) skal analysere og klassificere falske euromønter. Ved Rådets forordning (EF) nr. 1339/2001 
(
4
)
 udvides anvendelsen af artikel 1-11 i forordning (EF) nr. 1338/2001 til også at omfatte de medlemsstater, der ikke har vedtaget euroen som fælles valuta.
(2)
Siden oktober 2001 har ETSC udført sine opgaver på et midlertidigt grundlag i det franske møntvæsen, og Kommissionen har sørget for administrativ støtte og ledelse i overensstemmelse med brevveksling mellem formanden for Rådet og Frankrigs finansminister af 28. februar og 9. juni 2000.
(3)
ETSC bidrager til gennemførelse af målsætningerne i »Pericles«-programmet, jf. Rådets afgørelse 2001/923/EF af 17. december 2001 om et handlingsprogram for udveksling, bistand og uddannelse med henblik på beskyttelse af euroen mod falskmøntneri (»Pericles«-programmet) 
(
5
)
 og Rådets afgørelse 2001/924/EF af 17. december 2001 om udvidelse af afgørelse om et handlingsprogram for udveksling, bistand og uddannelse med henblik på beskyttelse af euroen mod falskmøntneri (»Pericles«-programmet) til også at omfatte de medlemsstater, som ikke har indført euroen som fælles valuta 
(
6
)
.
(4)
I henhold til artikel 1 i beslutning 2003/861/EF opretter Kommissionen ETSC og sikrer dets drift og samordningen af de kompetente tekniske myndigheders arbejde for at beskytte euromønterne mod falskmøntneri. Artikel 1 i beslutning 2003/862/EF fastsætter, at beslutning 2003/861/EF udvides til også at omfatte de medlemsstater, der ikke har indført euroen som fælles valuta.
(5)
De franske myndigheder har ved brev fra Frankrigs finansminister af 6. september 2004 forpligtet sig til at fortsætte den nuværende fordeling af udgifterne mellem det franske møntvæsen og Kommissionen. I en brevveksling mellem Kommissionens medlem med ansvar for bekæmpelse af svig og Frankrigs finansminister angående en permanent oprettelse af ETSC til analyse og klassifikation af falske euromønter gengives organisationsprincipperne for ETSC, der blev fastlagt i forbindelse med den midlertidige udøvelse af dets aktiviteter i det franske møntvæsen, i overensstemmelse med brevveksling mellem formanden for Rådet og Frankrigs finansminister af 28. februar og 9. juni 2000.
(6)
Det Økonomiske og Finansielle Udvalg (EFC), Den Europæiske Centralbank, Europol samt de kompetente nationale myndigheder bør desuden fortsat informeres løbende om ETSC's aktiviteter og om situationen med hensyn til forfalskning af euromønter.
(7)
ETSC bør derfor oprettes i Kommissionen i Bruxelles, i tilknytning til Det Europæiske Kontor for Bekæmpelse af Svig (OLAF).
(8)
Kommissionens samordning af de aktiviteter, der gennemføres af alle de kompetente tekniske myndigheder for at beskytte euromønterne mod falskmøntneri, omfatter metoder til analyse af falske euromønter, undersøgelse af nye tilfælde af falske mønter og vurdering af konsekvenserne, udveksling af information om aktiviteterne i de nationale møntanalysecentre og i ETSC, ekstern kommunikation om falske mønter, afsløring af sådanne mønter ved hjælp af møntbehandlingsudstyr samt undersøgelse af ethvert teknisk problem i relation til falske mønter.
(9)
Denne samordning kræver, at Det Rådgivende Koordineringsudvalg for Bekæmpelse af Svig 
(
7
)
 viderefører det arbejde, der udføres i ekspertgruppen for falske mønter, der består af de ansvarlige for de nationale møntanalysecentre og af ETSC, og som Kommissionen forvalter og leder, samtidig med at den sikrer en løbende information af Det Økonomiske og Finansielle Udvalg (EFC).
(10)
Beslutning 2003/861/EF og 2003/862/EF bør følges op —
TRUFFET FØLGENDE AFGØRELSE:
Artikel 1
Det Europæiske Tekniske og Videnskabelige Center (ETSC) oprettes i Kommissionen i Bruxelles, i tilknytning til OLAF.
Artikel 2
ETSC analyserer og klassificerer alle nye typer falske mønter i henhold til artikel 5 i forordning (EF) nr. 1338/2001. Det bidrager til at gennemføre målsætningerne i EF-handlingsprogrammet »Pericles«, jf. artikel 4 i afgørelse 2001/923/EF. ETSC yder bistand til de nationale møntanalysecentre (CNAC) samt til politimyndighederne; det samarbejder med de relevante instanser i analysen af falske euromønter og med hensyn til en bedre beskyttelse af mønterne.
Artikel 3
Organisationsprincipperne for ETSC er som følger:
—
Kommissionen kan udstationere personale til det franske møntvæsen med henblik på at anvende dets faciliteter til analyse af mønterne.
—
Til udførelse af dets opgaver kan ETSC gøre brug af det franske møntanalysecenters personale og materiale samt af det franske møntvæsens laboratorium, der er beliggende i Pessac. De franske myndigheder stiller det relevante personale og materiale til rådighed for ETSC.
—
I overensstemmelse med de gældende finansielle bestemmelser afholdes den del af udgifterne, der vedrører ETSC’s opgaver, over De Europæiske Fællesskabers almindelige budget. Eftersom Frankrig stiller ovennævnte personale, lokaler og materiale til rådighed og sørger for vedligeholdelsen heraf, dækker fællesskabsbudgettet lønudgifterne til Kommissionens personale, rejseudgifter samt diverse løbende småudgifter.
OLAF fastlægger sammen med det franske møntvæsen de administrative bestemmelser for ETSC.
Artikel 4
Kommissionen samordner de aktiviteter, der er nødvendige for at beskytte euromønterne mod falskmøntneri, gennem regelmæssige møder for eksperter inden for dette område.
Det Økonomiske og Finansielle Udvalg, Den Europæiske Centralbank, Europol samt de kompetente nationale myndigheder informeres løbende om ETSC’s aktiviteter og om situationen med hensyn til møntfalskneri.
Udfærdiget i Bruxelles, den 29. oktober 2004.
På Kommissionens vegne
Michaele SCHREYER
Medlem af Kommissionen
(
1
)
  
            
EUT L 325 af 12.12.2003, s. 44
.
(
2
)
  
            
EUT L 325 af 12.12.2003, s. 45
.
(
3
)
  
            
EFT L 181 af 4.7.2001, s. 6
.
(
4
)
  
            
EFT L 181 af 4.7.2001, s. 11
.
(
5
)
  
            
EFT L 339 af 21.12.2001, s. 50
.
(
6
)
  
            
EFT L 339 af 21.12.2001, s. 55
.
(
7
)
  Kommissionens afgørelse 94/140/EF af 23. februar 1994 (
EFT L 61 af 4.3.1994, s. 27
).

Summary:
Beskyttelse af euroen mod falskmøntneri — Det Europæiske Tekniske og Videnskabelige Center
RESUMÉ AF:
Afgørelse 2005/37/EF om oprettelse af Det Europæiske Tekniske og Videnskabelige Center og om samordning af aktiviteterne med henblik på at beskytte euromønterne mod falskmøntneri
HVAD ER FORMÅLET MED AFGØRELSEN?
Afgørelse 2005/37/EF opretter Det Europæiske Tekniske og Videnskabelige Center (ETSC) i 
Europa-Kommissionen
 i Bruxelles. Med oprindelig tilknytning til Det 
Europæiske Kontor for Bekæmpelse af Svig
 etablerer opretter ændringsafgørelse (EU) 
2017/1507
 ETSC i Kommissionens Generaldirektorat for Økonomiske og Finansielle Anliggender (se 
resumé
).
ETSC’s rolle er at beskytte 
euromønterne
 mod falskmøntneri. Med henblik herpå analyserer og klassificerer ETSC falske euromønter og bistår de nationale myndigheder i 
medlemsstaterne
 i 
Den Europæiske Union
 (EU).
HOVEDPUNKTER
Centrets opgaver
ETSC:
analyserer og klassificerer alle nye typer falske euromønter i overensstemmelse med forordning (EF) 
nr. 
1338/2001
 om beskyttelse af euroen mod falskmøntneri (se 
resumé
)
bidrager til at gennemføre målsætningerne i 
Pericles-programmet
udfører visse opgaver i henhold til forordning (EU) 
nr. 
1210/2010
, der fastsætter reglerne for kontrol med henblik på euromønternes ægthed (se 
resumé
) og (EF) 
nr. 
2182/2004
, der vedrører medaljer og møntefterligninger, der ligner euromønter (se 
resumé
)
yder bistand til de nationale møntanalysecentre og retshåndhævende myndigheder i forbindelse med deres opgaver og samarbejder med de relevante instanser med hensyn til analyse af falske euromønter og bedre beskyttelse af euroen
Foretager avanceret og ikke-ødelæggende analyse af falske euromønter af høj kvalitet for at informere 
Europol
 og de retshåndhævende myndigheder om nye trusler (en ny opgave, der blev tilføjet ved ændringsafgørelse 
2023/616
).
Teknisk og videnskabelig analyse af falske euromønter
ETSC udfører en 
foreløbig teknisk analyse
i Bruxelles, og der kan foretages en supplerende analyse i det franske møntcenter inden for den franske mønt.
Generaldirektoratet for Økonomiske og Finansielle Anliggender stiller det hensigtsmæssige tekniske udstyr til rådighed for ETSC med henblik på at udføre 
ikke-ødelæggende analyser
 i Bruxelles. Dette er for at identificere og reagere rettidigt på kommende trusler vedrørende falske euromønter af høj kvalitet.
ETSC kan anvende personalet og udstyret i den franske mønt til alle nødvendige, 
supplerende analyser
, der udføres i sine lokaler. Disse omkostninger dækkes af de franske myndigheder.
Omkostningerne
 for ETSC-personale og det nødvendige tekniske udstyr til udførelsen af dets opgaver i Bruxelles dækkes af 
EU’s budget
, ligesom omkostningerne ved ETSC-personaleressourcer til den franske mønt og forskellige rimelige mindre udgifter, der kan opstå under brugen af det tekniske udstyr på dets laboratorium.
Samordnings- og informationsaktiviteter
Kommissionen koordinerer de foranstaltninger, der er nødvendige for at beskytte euromønterne mod falskmøntneri, og sikrer en effektiv og ensartet gennemførelse af autentifikationsprocedurerne i euroområdet, bl.a. gennem regelmæssige møder med Europol og eksperter i falske mønter.
Det 
Økonomiske og Finansielle Udvalg
, Den 
Europæiske Centralbank
, Europol og de relevante nationale myndigheder skal regelmæssigt informeres om ETSC ’s aktiviteter og om situationen med hensyn til forfalskning af mønter.
Udstedelse af euromønter
Ved forordning (EU) 
nr. 1210/2010
 indføres fælles regler og procedurer inden for euroområdet om kontrol af ægtheden af euromønter i omløb (autentificeringsproces) og om håndtering og indløsning af de mønter, der er uegnede til at være i omløb.
Det hedder deri, at ETSC bl.a. er ansvarlig for at definere:
de tekniske specifikationer vedrørende test af møntbehandlingsmaskiner, der anvendes til kontrol af ægtheden af euromønter
uddannelsespraksis for personale, der skal beskæftige sig med kontrol af euromønter
gyldighedsperioden af rapporterne om undersøgelserne
oplysninger om den liste, der offentliggøres på Kommissionens websted, om møntbehandlingsmaskiner, der er godkendt ved en sporingstest
retningslinjer for årlig kontrol på stedet af kontanthåndterende virksomheders evne til at autentificere euromønter.
regler om afhjælpning af møntbehandlingsmaskiners manglende overholdelse af forordningen.
Beslutning 
2003/861/EF
 og 
2003/862/EF
 indeholder bestemmelser om Kommissionens oprettelse af ETSC og dets funktion i euroområdet og i de øvrige EU-medlemsstater.
HVORNÅR GÆLDER AFGØRELSEN FRA?
Afgørelse 2005/37/EF trådte i kraft den 
10. februar 2005
.
Ændringsafgørelse (EU) 2023/616 trådte i kraft den 
09. april 2023
.
BAGGRUND
For yderligere oplysninger henvises til:
Det Europæiske Tekniske og Videnskabelige Center (ETSC)
 (Europa-Kommissionen).
HOVEDDOKUMENT
Kommissionens afgørelse 
2005/37/EF
 af 
29. oktober 2004
 om oprettelse af Det Europæiske Tekniske og Videnskabelige Center (ETSC) og om samordning af de tekniske aktiviteter med henblik på at beskytte euromønterne mod falskmøntneri (EUT L 19 af 
21.1.2005
, 
s. 73-74
).
Efterfølgende ændringer til afgørelse 2005/37/EF er blevet indarbejdet i grundteksten. Denne 
konsoliderede udgave
 har ingen retsvirkning.
TILHØRENDE DOKUMENTER
Kommissionens 
afgørelse
 af 
19. oktober 2015
 om nedsættelse af en ekspertgruppe for falske mønter med henblik på Kommissionens politik og forskrifterne vedrørende beskyttelse af euromønter mod falskmøntneri (EUT L 347 af 
20.10.2015
, 
s. 4-6
).
Europa-Parlamentets og Rådets forordning (EU) 
nr. 
1210/2010
 af 
15. december 2010
 om autentificering af euromønter og håndtering af euromønter, der er uegnede til at være i omløb (EUT L 339 af 
22.12.2010
, 
s. 1-5
).
Rådets forordning (EF) 
nr. 
2182/2004
 af 
6. december 2004
 om medaljer og møntefterligninger, der ligner euromønter (EUT L 373 af 
21.12.2004
, 
s. 1-6
).
Se den 
konsoliderede udgave
.
Rådets beslutning 
2003/861/EF
 af 
8. december 2003
 om analyse og samarbejde vedrørende falske euromønter (EUT L 325 af 
12.12.2003
, 
s. 44
).
Rådets beslutning 
2003/862/EF
 af 
8. december 2003
 om udvidelse af virkningerne af beslutning 2003/861/EF om analyse og samarbejde vedrørende falske euromønter til også at omfatte de medlemsstater, der ikke har indført euroen som fælles valuta (EFT L 325 af 
12.12.2003
, 
s. 45
).
Rådets forordning (EF) 
nr. 
1338/2001
 af 
28. juni 2001
 om fastlæggelse af de foranstaltninger, der er nødvendige for at beskytte euroen mod falskmøntneri (EFT L 181 af 
4.7.2001
, 
s. 6-10
).
Se den 
konsoliderede udgave
.
seneste ajourføring 
5.5.2023